«Top Gear», «Vokrug Sveta», «National Geographic» O‘zbekistonning turistik targ‘ibotiga jalb qilinadi

O‘zbekiston haqida noyob dasturlar tayyorlash hamda ularni dunyoning mashhur telekanallarida namoyish qilish maqsadida «Top Gear», «Vokrug Sveta», «National Geographic» kabi taniqli telekanal va ko‘rsatuvlar vakillarini yurtimizga jalb qilish rejalashtirilmoqda. 
Turizmni rivojlantirish davlat qo‘mitasi matbuot xizmati xabariga ko‘ra, O‘zbekiston imijini shakllantirish hamda uning jahon bozorida tanilishini oshirish maqsadida «Top Gear», «Vokrug Sveta», «National Geographic» kabi mashhur platformalar bilan hamkorlikda ishlash va O‘zbekiston haqida noyob dasturlar tayyorlash mamlakat turistik salohiyati targ‘ibotida samarali yondashuv hisoblanadi. 
Bildirilishicha, reklamaning ushbu turi har doim axborot maydonining bir qismi bo‘lib qoladi va bu turli platformalardan (televizorlar, planshetlar, kompyuterlar va h.k.) tomosha qiluvchi auditoriyaning yuqori qamroviga olib keladi.